હું એની તરફદારી કરું છું. મને નથી લાગતું કે એમાં કાંઈ ખોટું હોય, કારણ કે તમે કોઈ કામ માટે કમિટમેન્ટ આપો, એવા કામ માટે કમિટમેન્ટ આપો જેમાં તમે પ્રેગ્નન્ટ હો તો એ કામ ન કરી શકવાનાં હો તો આ કૉન્ટ્રૅક્ટ ખોટો ન હોઈ શકે. ફિલ્મ એક વિઝ્યુઅલ મિડિયમ છે અને તમે સ્ક્રીન પર દેખાવાનાં છો. હું મક્કમતાથી માનું છું કે હું કોઈ ફિલ્મની હા પાડું તો એ સમય દરમ્યાન હું પ્રેગ્નન્સી ટાળું અને જો મારે પ્રેગ્નન્ટ થવું હોય તો હું ફિલ્મ ન લઉં. સિમ્પલ છે આ. પ્રેગ્નન્સી ક્લૉઝમાં કાંઈ ખોટું નથી, કારણ કે આખી ફિલ્મનો મદાર તેના પર હોય છે અને પ્રોફેશનલ લેવલ પર હું આ પ્રકારના ક્લૉઝની રિસ્પેક્ટ પણ કરું.